אתבעל השני

אתבעל השני (באשורית: tu-ba-il) היה מלך צור בן המאה ה־8 לפנה"ס. על שלטונו ידוע רק כי הוא העלה מנחה למלך האשורי תגלת־פלאסר השלישי, כנראה בשנת 738 לפנה"ס. באותה שנה או בשנה הבאה ירש אותו חירם השני, שהמשיך את מתן המנחה לאשורים.Edward Lipiński, On the Skirts of Canaan in the Iron Age: Historical and Topographical Researches, Orientalia Lovaniensia Analecta 153, Peeters, 2006, pp. 185–188.

יוסף בן מתתיהו, ההיסטוריון בן המאה ה־1 לספירה, סיפק בכתביו רשימת מלכים צוריים הכוללת תארוך, המתבססת על ההיסטוריון הצורי מנאנדרוס מאפסוס (תחילת המאה ה-2 לפנה"ס).יוסף בן מתתיהו, נגד אפיון, 1.18 – לפי מנאנדרוס מאפסוס; בין המלך האחרון ברשימה שם למלך המוזכר בקדמוניות היהודים, 9.14.2 נמצא הפער. הרשימה לא שלמה, ונמצא בה פער בין שנת 773 לפנה"ס בערך עד לתקופת שלטון אתבעל השני. ייתכן אפוא שמלכות אתבעל התחילה כמה עשורים לפני התיעוד האשורי משנת 738 לפנה"ס. אדוארד ליפינסקי  הציע ששלטונו החל כבר בסביבות 760, או שמלך לפניו מלך נוסף ששמו לא שרד. חיים תדמור הציע שהכתובת האשורית המתעדת את מנחת אתבעל לתגלת־פלאסר יכולה לתעד מנחה שהוגשה עוד ב־740 לפנה"ס.Edward Lipiński, Itineraria Phoenicia, Orientalia Lovaniensia Analecta 153, Studia Phoenicia 18, Peeters, 2004, p. 47.

במהלך המאה ה־8 לפנה"ס (לפחות עד סוף המאה) חלשה צור בהגמוניות על האי קפריסין, רובו ככולו, ואף סיפוח חלקים גדולים מהלבנט – תוך הכפפת צור לאשור – בימי תגלת־פלאסר והמרידות של המלכים אחרי אתבעל לא ערערו שליטה זאת. השם האשורי "ידננה" (הנגזר מהדנונה  האכאים) והתיעוד מימים אשוריים מתחילת המאה הבאה מעידים שהצורים שלטו על האי כשמלכיו וחלק ניכר מאוכלוסייתו היה איוני, והדבר מדגים את עוצמת הכוח הצבאי של הצי הצורי ותפקידו המוביל בסחר הימי במזרח הים התיכון במאה ה־8 לפנה"ס.

 הערות שוליים 

קטגוריה:מלכים פיניקים
קטגוריה:צור
קטגוריה:שליטים תחת האימפריה האשורית החדשה
קטגוריה:אישים שחיו במאה ה-8 לפנה"ס